అక్సం రాజ్యం ఎరిత్రియా, ఉత్తర ఇథియోపియాలో కేంద్రీకృతమైన వర్తక సామ్రాజ్యం. సుమారుగా క్రీ.శ. 100-940 వరకు ఉనికిలో ఉంది. క్రీ.పూ 4 వ శతాబ్దంలో ప్రోటో-అక్యులైటు ఇనుము యుగం కాలంతో ప్రారంభించి క్రీ.శ. మొదటి శతాబ్ధానికి ప్రాముఖ్యత సంతరించికుంది.

మధ్యయుయుగంలో " లిబెర్ ఆక్సమే " (బుక్ ఆఫ్ అక్సం) ఆధారంగా అక్సం మొట్టమొదటి రాజధాని మజాబెరు. దీనిని కుషు కుమారుడైన ఐటియోపిసు నిర్మించాడు. ఈ రాజధాని తరువాత ఉత్తర ఇథియోపియాలో అక్సానికి తరలించబడింది. ఈ రాజ్యం "ఇథియోపియా" అనే పేరును 4 వ శతాబ్దం ప్రారంభంలో ఉపయోగించింది.

అక్సూమిట్సు అనేక పెద్ద స్టలేలను స్థాపించారు. ఇది క్రైస్తవ పూర్వకాలంలో ఒక మతపరమైన ప్రయోజనాన్ని అందించింది. ఈ గ్రానైటు స్తంభాలలో ఒకటైన ఆస్కం ఒబ్లిస్కు ప్రపంచంలోని అతిపెద్ద నిర్మాణంగా ఉంది. ఇది 90 అడుగుల (27 మీటర్లు) ఎత్తు ఉంది. 

7 వ శతాబ్దంలో మక్కా నుండి ప్రారంభ ముస్లింలు ఇస్లామీయ నబీ సహచరులు (అరబ్బీ: نبي, ప్రవక్త) ముహమ్మదు ఖురేషి హింస నుండి ఆశ్రయం పొందడానికి ఈ రాజ్యంలో ప్రయాణించడాని మొదటి హిజ్రాగా ఇస్లామిక్ చరిత్రలో తెలిసిన ఒక ప్రయాణ కథనం సూచిద్తుంది. వారు ఇక్కడ మొట్టమొదటి ఆఫ్రికా మసీదును నిర్మించారు. ఇది కపానియను మసీదు పేరుతో మస్సావాలో నిర్మించబడింది.

ఎరిత్రియా సముద్రం పెరీప్లసులో ఈ సామ్రాజ్యం ఒక ముఖ్యమైన దంతం మార్కెటు ప్రదేశంగా పేర్కొనబడింది. ఇది ప్రాచీన ప్రపంచం అంతటా దంతాన్ని ఎగుమతి చేయసింది. ఆ సమయంలో జుడోస్లేసు అక్సాన్ని పాలించాడు. ఆయన అడులిసు ఓడరేవును కూడా పాలించాడు. అక్సమైటు పాలకులు వారి సొంత అక్సమైటు కరెన్సీ ముద్రించడం ద్వారా వాణిజ్య సులభతరం చేసారు. కుషు రాజ్యం క్షీణతను ఆధారం చేసుకుని అక్సం దానిని సామతరాజ్యం చేసుకుంది. తరువాత క్రమంగా అరేబియా ద్వీపకల్పంలోని రాజ్యాల రాజకీయాలలో ప్రవేశించింది. చివరకు హిమ్యరైటు సామ్రాజ్యాన్ని జయించి ఆ ప్రాంతం మీద తన పాలనను విస్తరించింది.

ఆహారం
వన్యప్రాణులు
Kingdom of D'mt
అక్సం రాజ్యం